รัฐบาลไทย-ข่าวทำเนียบรัฐบาล-ศธ.-CP จัดอบรมเชิงปฏิบัติการ "รวมพลังสร้างสรรค์ทีม" กลุ่ม ผอ.สพท. และนักประชาสัมพันธ์
วันศุกร์ที่ 24 พฤศจิกายน 2560
ศธ.-CP จัดอบรมเชิงปฏิบัติการ "รวมพลังสร้างสรรค์ทีม" กลุ่ม ผอ.สพท. และนักประชาสัมพันธ์
กระทรวงศึกษาธิการ (ศธ.) ให้ความสําคัญการพัฒนาบุคลากรด้านการศึกษาทุกระดับ ล่าสุดร่วมกับ CP Group จัดอบรมเชิงปฏิบัติการ "รวมพลังสร้างสรรค์ทีม" (MOE One Synergy Program : Transformational Leadership Workshop)
กระทรวงศึกษาธิการ (ศธ.) ให้ความสําคัญการพัฒนาบุคลากรด้านการศึกษาทุกระดับ ล่าสุดร่วมกับ CPGroupจัดอบรมเชิงปฏิบัติการ"รวมพลังสร้างสรรค์ทีม" (MOE One Synergy Program : Transformational Leadership Workshop)ระหว่างวันที่ 23-25 พฤศจิกายน 2560 ณ สถาบันพัฒนาผู้นําเครือเจริญโภคภัณฑ์ (C.P.Leadership Institute:CPLI) อําเภอปากช่อง จังหวัดนครราชสีมาเพื่อพัฒนา ผอ.สพท.ใหม่ 110 คน ให้เป็นผู้นําการเปลี่ยนแปลง ควบคู่ไปกับการพัฒนานักประชาสัมพันธ์เขตพื้นที่การศึกษา77คนทั่วประเทศ เพื่อเปลี่ยนรูปแบบการประชาสัมพันธ์รองรับ Digital PR นําไปสู่องค์กรดิจิทัล
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการกล่าวตอนหนึ่งว่า ขอแสดงความยินดีกับผู้ที่ผ่านการคัดเลือกจากการประเมินความรู้ความสามารถ ทักษะ และศักยภาพแบบ 360 องศา ให้ได้รับการบรรจุแต่งตั้งเป็นผู้อํานวยการสํานักงานเขตพื้นที่การศึกษาประถมศึกษา/มัธยมศึกษา จํานวน110คน ซึ่งจะเป็นผู้นํายุคใหม่ที่นํานโยบายและกลยุทธ์การทํางานจาก ศธ.ไปปฏิบัติและขับเคลื่อนในระดับพื้นที่ จึงขอให้กล้าตัดสินใจทําในสิ่งที่ถูกต้อง พร้อมสร้างการเปลี่ยนแปลงในเรื่องที่ไม่เคยมีใครทํามาก่อนให้ได้ในเรื่องที่ถูกต้อง
ฝากให้ผู้บริหารทุกคนช่วยขับเคลื่อนงานการศึกษา โดยเน้นไปที่การลงทุนในทรัพยากรมนุษย์ซึ่งควรเป็นสิ่งที่วัดได้ในการศึกษา ไม่ว่าจะเป็นคณิตศาสตร์ ทักษะการสื่อสารภาษาอังกฤษ การอาชีวศึกษา ทักษะวิชาชีพ ความฉลาดทางอารมณ์ (EQ) ตลอดจนคุณธรรมที่จะใช้เป็นแนวทางดําเนินชีวิตการใช้ตลาดเป็นตัวนําตลาดในที่นี้ก็คือ "ครู เด็ก โรงเรียน พื้นที่" เป็นตัวนําในการพัฒนาตามความต้องการ เช่น การอบรมครู โดยครูเป็นผู้เลือกหลักสูตรและองค์ความรู้เอง และอาจให้สถาบันอุดมศึกษาในพื้นที่เข้ามาช่วยจัดการอบรมตอบโจทย์ความต้องการแต่ละพื้นที่จัดให้มีระบบการเงินหรือเงินทุนที่เข้มแข็งต่อการพัฒนาซึ่งขณะนี้งบประมาณของ ศธ.ได้กันไว้ให้เพียงพอสําหรับการทํางานตามแผนที่วางไว้
จึงขอให้กําลังใจผู้บริหารได้ตัดสินใจในสิ่งที่ถูก และไม่ตัดสินใจทําในสิ่งที่ผิด ให้เป็นกําลังสําคัญด้านการศึกษาซึ่งตนได้วางระบบไว้แล้วหลายเรื่อง และหลายเรื่องกําลังอยู่ในระหว่างดําเนินการให้มีประสิทธิภาพ แม้อาจจะทําให้ไปขัดแย้งผลประโยชน์ของกลุ่มคนบ้างก็ตาม เช่น แนวทางการพัฒนาครูแบบใหม่ ทบทวนการให้บริการสัญญาณอินเทอร์เน็ตในสถานศึกษาเพื่อลดปัญหาความซ้ําซ้อนและไม่มีประสิทธิภาพ การสนับสนุนส่งเสริมผู้ใต้บังคับบัญชา ควรส่งเสริมให้ได้รับการพัฒนาตนเองและเลื่อนขั้นเลื่อนตําแหน่งตามความสามารถอย่างยุติธรรม โดยพิจารณาในหลายมิติประกอบกัน ไม่ว่าจะเป็นคะแนนสอบ, ประวัติ, ผลงาน (Performance) ตลอดจนศักยภาพ (Potential) ความเป็นผู้นําหรือด้านที่ต้องการในงานนั้น ๆ ไม่ได้มองว่าเป็นคนของใครเหมือนในอดีตที่ผ่านมา
ในนามของกระทรวงศึกษาธิการ ขอขอบคุณเครือเจริญโภคภัณฑ์ ที่ให้การสนับสนุนการเพิ่มศักยภาพการทํางานเป็นทีม และผู้บริหารระดับสูงสุดยังได้ให้เกียรติพบปะพร้อมมอบแนวคิดการทํางานสู่ความสําเร็จ จึงขอให้ทุกคนรับฟังอย่างตั้งใจ และเก็บเกี่ยวความรู้ประสบการณ์ไปใช้ประโยชน์กับการทํางานอย่างเต็มที่
นายธนินท์ เจียรวนนท์ ประธานอาวุโสเครือเจริญโภคภัณฑ์กล่าวแสดงความชื่นชมการทํางานของ รมว.ศธ. ที่อยู่บนพื้นฐานการเป็น"ผู้รู้จริง รู้ลึก และกล้าตัดสินใจ"ทําเพื่อประโยชน์ประเทศชาติ แม้อาจจะมีผลกระทบกับกลุ่มคนบางกลุ่มที่เสียผลประโยชน์ก็ตาม
นอกจากนี้ ต้องยอมรับว่าในปัจจุบันเราจําเป็นต้องปรับตัวตามโลกที่เปลี่ยนไปสู่ยุคปฏิวัติอุตสาหกรรม 4.0 ให้ทันซึ่ง "คน" เป็นเรื่องที่สําคัญที่สุดในการเปลี่ยนแปลงCPจึงให้ความสําคัญกับการสร้างคนมาโดยตลอด โดยเฉพาะอย่างยิ่งการทุ่มเทสร้างสถาบันพัฒนาผู้นําเครือเจริญโภคภัณฑ์แห่งนี้ เพื่อสร้างคนที่เก่งและมีคุณภาพไปขับเคลื่อนและสร้างมูลค่าทางเศรษฐกิจ สร้างคนสําหรับธุรกิจ เปิดโอกาสคนได้รับการพัฒนาการทํางาน เพราะเมื่อคนทํางานดี ธุรกิจก็จะดีไปด้วย
ฝากข้อคิดด้วยว่า "แม้เรามีเงินจํานวนมากและมีโอกาส แต่หากไม่มีคนช่วยทํางาน ธุรกิจก็อาจจะล้มละลายได้ ในทางกลับกันหากไม่มีเงินมากมาย แต่เรามีโอกาสและมีคน คนเหล่านี้จะช่วยสร้างเงินเพิ่มให้เราเป็นจํานวนมากได้เช่นกัน"อย่างไรก็ตาม ต้องยอมรับว่ากว่าจะมาถึงจุดนี้ได้ต้องอาศัยเวลา เพราะการสร้างคนไม่สามารถทําได้ภายในวันเดียว แต่ต้องใช้เวลาเป็นสิบ ๆ ปีอย่างต่อเนื่อง นอกจากนี้ ยังต้องศึกษาแนวทางการทํางานขององค์กรอื่นระดับนานาชาติที่ประสบความสําเร็จ เพื่อหาจุดแข็งและโอกาสมาปรับใช้ด้วย
จึงขอให้ ผอ.สพท.พยายามหาคนเก่งเข้ามาทํางานพร้อมฝากแนวคิดส่วนตัวด้วยว่าการจะสร้าง "คนเก่ง" ควรคํานึงถึง3ด้าน คือ1) ให้อํานาจ เพื่อให้เขาไปแสดงความสามารถ2) ให้ความมีเกียรติ มีศักดิ์ศรี ตามสมควร3) เงิน แม้ไม่ใช่เรื่องที่สําคัญที่สุด แต่หากขยันทํางาน แม้จะมีรายได้มากกว่าเรา ก็ควรแสดงความยินดี
อย่างไรก็ตาม ในการทํางานของผู้บริหาร หลายเรื่องเป็นการเปลี่ยนแปลงในสิ่งใหม่ ๆ ดังนั้น ต้องให้โอกาสในการยอมรับความผิดพลาดหรือความเสียหายที่อาจเกิดขึ้น เพราะคนทํางานมากย่อมผิดพลาดหรือเสียหายบ้าง เพราะเป็นของใหม่ที่ยังไม่มีในตํารา อาจจะต้องอาศัยการลองผิดลองถูก แต่สิ่งสําคัญคือ เมื่อผิดแล้วต้องแก้ไขให้ถูกต้อง และผู้บริหารที่ดีควรจะปกป้องคนที่กล้าทําหรือกล้าสร้างการเปลี่ยนแปลงให้เกิดขึ้น
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการกล่าวว่า ในการอบรมครั้งนี้ ศธ.ได้จัดหลักสูตรเพื่อพัฒนาบุคลากรออกเป็น2กลุ่ม คือ กลุ่มผู้อํานวยการสํานักงานเขตพื้นที่การศึกษาใหม่110คน และกลุ่มนักประชาสัมพันธ์100คน (จากสํานักงานเขตพื้นที่การศึกษาทั่วประเทศ77คน และนักประชาสัมพันธ์ส่วนกลางที่เป็นCore Team)
ในส่วนของหลักสูตรนักประชาสัมพันธ์นั้น ได้จัดหลักสูตรการอบรมเชิงปฏิบัติการเสริมสร้างศักยภาพนักประชาสัมพันธ์และสื่อสารการศึกษาทั่วประเทศ ตามโครงการสื่อสารองค์กรอย่างยั่งยืนในยุค Thailand 4.0“MOE Digital Team”
ทั้งนี้ เนื่องจาก ศธ.เล็งเห็นความสําคัญของการสร้างการรับรู้ความเข้าใจตามแนวทางนโยบายของรัฐบาล รวมทั้งการเผยแพร่ประชาสัมพันธ์และการสื่อสารองค์กรอย่างยั่งยืน จึงได้กําหนดแนวทางการดําเนินงานที่สําคัญในการขับเคลื่อนแบบ Quick Winโดยเน้นการสร้างทีมงาน “MOE Digital Team”เพื่อปรับเปลี่ยนสู่องค์กรดิจิทัล ที่มีระบบการเผยแพร่ประชาสัมพันธ์และสร้างการรับรู้ความเข้าใจดิจิทัล (Digital PR)และการเตรียมความพร้อมสู่ Thailand 4.0 โดยได้ร่วมกับวิทยากรและผู้เชี่ยวชาญชั้นนําของประเทศจากภาครัฐ ภาคเอกชน และภาคประชาสังคมในลักษณะการทํางานแบบสานพลังประชารัฐ เพื่อนําระบบ Online Monitoring-Reporting เข้ามาใช้ในการวางแผน กําหนดกลยุทธ์ทางดิจิทัล จัดทําเนื้อหา การเผยแพร่ผ่านสื่อดิจิทัล
การเริ่มต้นโครงการ มีหลักการที่สําคัญ 5 ข้อ
1) ศธ.เล็งเห็นความสําคัญของการสร้างการรับรู้ความเข้าใจตามแนวทางนโยบายรัฐบาล ตามมติคณะรัฐมนตรี
2) บริบทของการประชาสัมพันธ์ เปลี่ยนจากเดิมมาสู่ Digital Platform ส่งผลให้วิธีการสื่อสาร ประชาสัมพันธ์ สร้างการรับรู้ความเข้าใจ เปลี่ยนไปจากเดิมโดยสิ้นเชิง
3) ศธ.จําเป็นต้องเปลี่ยนวิธีการสื่อสารขององค์กร เพื่อให้ทันยุค Thailand 4.0 โดยนําเครื่องมือการสื่อสารใหม่ ๆ มาปรับใช้ในการประชาสัมพันธ์
4) ศธ.ควรมีการวางแผนประชาสัมพันธ์เชิงกลยุทธ์ และทํางานเชิงบูรณาการในทุกหน่วยงานของ ศธ.
5) การนําแนวคิดนโยบายสานพลังประชารัฐ คือ ภาครัฐ ภาคเอกชน และภาคประชาสังคม มาใช้ในการดําเนินงาน เพื่อนําไปสู่ Quick Win
ทั้งนี้ ได้กําหนดแนวทางดําเนินการเป็น 3 ขั้นตอน คือ
ขั้นที่ 1การอบรม Focus Groupเพื่อสร้างความเข้าใจในการดําเนินการ MOE Digital Team ให้กับผู้รับผิดชอบโครงการที่จะเป็น Core Teamจากหน่วยงานส่วนกลาง จํานวน20คน ในวันที่ 12 ตุลาคม 2560 เวลา 9.00-12.00 น. ณ ห้องประชุมสํานักงานคณะกรรมการการศึกษาขั้นพื้นฐาน โดย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธาน และเชิญทีมผู้บริหารด้านประชาสัมพันธ์ของ ศธ. เข้าร่วม อาทิ นายธาดา เศวตศิลา กรรมการสภาการศึกษา ด้านสื่อสารมวลชน, นายพะโยม ชิณวงศ์ โฆษกกระทรวงศึกษาธิการ
ขั้นที่ 2การอบรมเชิงปฏิบัติการเพื่อจัดทําแผนยุทธศาสตร์การสื่อสารและประชาสัมพันธ์ ตามยุทธศาสตร์ที่เป็นจุดเน้นของหน่วยงาน ให้กับนักประชาสัมพันธ์ที่เป็น Core Team 20 คนและผู้เกี่ยวข้องจํานวน 60 คนเพื่อวางแผนยุทธศาสตร์การสื่อสารและประชาสัมพันธ์เชิงบูรณาการตามยุทธศาสตร์ที่เป็นจุดเน้นของหน่วยงาน ในวันที่ 24 ตุลาคม 2560 เวลา 9.00-14.00 น. ณ ห้องประชุมราชวัลลภ โดย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธาน
ขั้นที่ 3การอบรมเชิงปฏิบัติการเสริมสร้างศักยภาพนักประชาสัมพันธ์และสื่อสารการศึกษาทั่วประเทศ “รวมพลังสร้างสรรค์ทีม” (Team Synergy Program : PR-MOE Digital Workshop)ซึ่งการอบรมรุ่นนี้เป็นรุ่นที่ 1 จํานวน 100 คน ประกอบด้วย Core Team และนักประชาสัมพันธ์สํานักงานเขตพื้นที่การศึกษาเข้าร่วมเป็น Provincial Education Team Leader ระดับจังหวัดๆ ละ 1 คน ระหว่างวันที่ 23-25 พฤศจิกายน 2560 ณ สถาบันพัฒนาผู้นําเครือเจริญโภคภัณฑ์ (C.P. Leadership Institute: CPLI) อําเภอปากช่อง จังหวัดนครราชสีมา โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธาน โดยมีทีมวิทยากรจากบริษัทแสนรัก อินโนเวชั่น จํากัด ให้ความรู้ตลอดการอบรม3วัน
หลังจากผ่าน 3 ขั้นตอนนี้ไปแล้ว จะมีการทบทวนหลังปฏิบัติงาน (After Action Review: AAR) เพื่อทบทวนวิธีการทํางาน ทั้งด้านความสําเร็จและปัญหาที่เกิดขึ้น เพื่อนําไปปรับปรุง และขยายโครงการในรุ่นต่อไป
นวรัตน์ รามสูต, บัลลังก์ โรหิตเสถียร:สรุป/เรียบเรียง
อิทธิพล รุ่งก่อน, ปกรณ์ เรืองยิ่ง:ถ่ายภาพ
กลุ่มสารนิเทศ สอ.สป.และกลุ่มประชาสัมพันธ์ สร.:รายงาน